**PRIAMY VÝSEV**

Jar je termínom kedy sa na hriadky vysievajú aj semená zeleniny. Spôsobov sejby je niekoľko. Každá zelenina prináša spoľahlivú úrodu pri určitom spôsobe sejby.

Spôsoby sejby:

**Sejba na široko -** vysiate semená sú rovnomerne rozdelené po celej ploche pozemku bez

toho, aby sa prekrývali. Využíva sa len na nezaburinenom pozemku. Pretože odburiňovať

môžeme len ručne. Vhodná je pri predpestovávaní priesad na výsevných záhonoch. Môže sa

použiť aj pri zelenine s krátkym vegetačným obdobím ako je reďkovka, špenát, šalát, kôpor,

cibuľa sadzačka.

**Sejba do riadkov -** pri tomto spôsobe sú riadky od seba rovnako vzdialené. Semená

v riadkoch sú však vzdialené nepravidelne. Vzídené rastlinky je preto potrebné vyjednotiť

 na požadovanú vzdialenosť podľa daného druhu. Jednotí sa čo najskôr po vzídení. Neskoré

jednotenie znižuje úrodu. Semeno by malo byť vysiate v hĺbke maximálne desaťnásobku jeho

veľkosti. Do riadkov sa vysievajú zeleniny, ktoré nie je potrebné tak často okopávať ako

cibuľa, špenát, šalát hlávkový, mrkva petržlen. Pri pomaly klíčiacich druhoch zeleniny

(mrkva, petržlen, paštrnák) je potrebné k základnému druhu zeleniny primiešať aj semená

rýchlo klíčiacich, tzv. **značkovacích zelenín** (reďkovka). Takto sa zabezpečí včasné

vyznačenie riadku. Medziriadky sa tak môžu ošetriť okopávkou a nedochádza k zničeniu

vysiatych semien.

**Sejba do dvojriadkov -** je v podstate rovnaká ako sejba do riadkov. Dvojica riadkov je však

vysiata na bližšiu vzdialenosť.

**Štipková sejba -** na jedno miesto sa vysieva niekoľko semien naraz. Vhodná je pri fazuli

kríčkovej aj ťahavej.

**Sejba do hniezd -** vysieva sa niekoľko semien na jedno miesto v pravidelných

vzdialenostiach. Vzídené skupiny rastlín sa kryjú vo dvoch na seba kolmých smeroch. Je

vhodná pre tekvicu, neskoré hlúboviny, uhorky, fazuľu kríčkovú.

**Sejba rozptylom -** je sejba do riadkov, pri ktorej sa semená rozptyľujú v širšom páse.

Vzchádzajúce rastliny ľahko prerastajú pôdny prísušok. Využíva sa pri pestovaní cibule

sadzačky, pažítky.

Pôdu pre výsev semien zeleniny je potrebné starostlivo pripraviť. Záhony by mali byť

jemne uhrabané, s primerane vlhkou pôdou. Jarná sejba sa používa pri otužilých zeleninách

určených pre skorý zber a pri zeleninách s dlhým vegetačným obdobím. Vysiate semená

dobre využijú pôdnu vlahu a dobrú štruktúru pôdy. Vzídené rastliny zase dobre zakoreňujú

a postupne sa otužujú. Teplomilné rastliny, uhorky, melóny, tekvice, rajčiaky, sa na záhon

vysievajú až keď pominie nebezpečenstvo neskorých jarných mrazov. Keď je pôda už

vyhriata aspoň na 10°C. Čo býva obyčajne po 15. máji.

Záhony sa po výseve semien utláčajú doskou, lopatou, aby semená priľnuli k povrchu

pôdy a tým sa urýchlilo ich klíčenie. Keď rastlinky vzídu, pôda medzi riadkami sa skyprí.

Zníži sa vyparovanie vody z pôdy. Umožní sa lepší prístup vzduchu ku koreňom rastlín.

**Domáca úloha:**

Do zošitov zapíšte spôsoby aké spôsoby sejby